Publication: Magyar Közlöny
Issue: MK-2007-70 (Year: 2007, Number: 70)
Era: 2004-2010
Section: Melléklet a 2007. évi XLVI. törvényhez
Paragraph Index: 17085

b) tegyenek meg minden lehetséges intézkedést a kérdéses légijármű azonosítására és adják meg számára az elfogás elkerüléséhez szükséges összes navigációs tájékoztatást. 2.17 A polgári légijárművekre gyakorlati veszélyt jelentő tevékenységek egyeztetése 2.17.1 A polgári légijárművekre gyakorlati veszélyt jelentő tevékenységre vonatkozó intézkedéseket — függetlenül attól, hogy azok egy Állam területe vagy nyílt vizek felett történnek-e — egyeztessék az illetékes légiforgalmi szolgálati hatósággal. Az egyeztetést időben végezzék el ahhoz, hogy a vonatkozó tájékoztatásokat a 15. Annex előírásainak megfelelően időben közzétehessék. 2.17.1.1 Ajánlás — Ha az illetékes légiforgalmi szolgálati hatóság nem annak az Államnak hatósága, ahol a tevékenységet tervező szervezet van, az előzetes egyeztetést azon légiforgalmi szolgálati hatóság útján végezzék el, amely azért a légtérért felelős, ahol a szervezet működik. 2.17.2 Az egyeztetés célja a lehatásosabb intézkedések végrehajtása, amelyekkel elkerülhető a polgári légijármű veszélyeztetése és biztosítható az ilyen légijármű általános jellegű üzemeltetésének lehető legkisebb mértékű megzavarása illetve korlátozása. 2007/70/II. szám 2.17.2.1 Ajánlás — Az ilyen intézkedések meghatározásánál a következőket hajtsák végre, illetve vegyék figyelembe:

Source: https://magyarkozlony.hu/hivatalos-lapok/7e70cec03f34e3c2efd8610b865b65591eafd701/dokumentumok/a55dc160549d57fa4db0035e37c6a6a98dd1a0b9/letoltes